2014-yilning eng yomon avtomobillari e’lon qilindi

Top Gear 2014-yilda muvaffaqiyat qozona olmagan avtomobillar reytingini tuzdi, deya xabar bermoqda “Segodnya.ua”.

Ro‘yxatning birinchi pog‘onasini BMW 2-Series Active Tourer egalladi. Mualliflar mashinaning qator kamchiliklaridan biri sifatida ushbu old uzatmali venni “BMV” deb atab bo‘lmasligini ta’kidladi.

Ikkinchi o‘rindan joy olgan Opel Karl o‘z nomi va dizayni tufayli tanqidga uchradi.

Nobop restaylingi uchun Fiat Punto Evo uchinchi o‘ringa munosib ko‘rilgan bo‘lsa, Mitsubishi L200 xunuk avtomobil sifatida to‘rtinchi pog‘onaga joylandi.


Bundan tashqari, dizaynidagi kamchiliklar hisobga olinib, Suzuki Vitara, Landwind X7 va Ferrari Sergio ham reytingga kiritildi.